# Armageddon (pel·lícula)

Armageddon és una pel·lícula dirigida l'any 1998 per Michael Bay. Una altra pel·lícula d'impacte des de l'espai, Deep Impact, s'estrenà dos mesos i mig abans d'Armageddon als Estats Units i fou aplaudida per alguns astrònoms com més encertada des del punt de vista científic, i la crítica també la va rebre bé,però Armageddon va recaptar molts més diners a tot el món.
Stanley Anderson interpretà el paper de president dels Estats Units. A l'anterior pel·lícula de Michael Bay, The Rock, Anderson realitzà el mateix paper. Es rodà el llançament del transbordador Columbia per a permetre a l'equip estudiar els àngles, la velocitat del metratge i altre tipus d'elements. Inicialment es pensà en Sean Connery com a protagonista de la pel·lícula. Michael Bay acabava de treballar amb ell a The Rock. Per interpretar el personatge de Harry Stamper, el director Michael Bay i el productor Jerry Bruckheimer hagueren de viatjar a Idaho per a convèncer a Bruce Willis. Michael Bay interpretà a un dels científics de la NASA en un cameo. La NASA observà a la pel·lícula més de 170 errors respecte a la missió: un d'ells és que no es pot fer explotar un asteroide d'aquella mida amb només una bomba nuclear. A la versió original la veu que parla al principi de la pel·lícula és Charlton Heston. Bruce Willis, degut a deutes anteriors, firmà un acord de tres pel·lícules amb Disney, renunciant al 15% de la taquilla, és a dir, uns 80 milions de dòlars. Més o menys al principi de la pel·lícula apareixen quatre vegades les Torres Bessones i una d'aquelles vegades surt cremant una de les torres.

## Argument

Un enorme asteroide, de la mida de l'estat de Texas, s'apropa a la Terra amenaçant de destruir-la per complet. A la NASA l'única solució que consideren viable és enviar un equip de perforadors l'asteroide per introduir a l'interior un cap nuclear que el divideixi en dos i, d'aquesta manera aconseguir que els dos trossos resultants passin per cada costat de la Terra sense tocar-la. Per això recorre a Harry S. Stamper (Bruce Willis), el millor expert en perforacions petrolíferes a alta mar, i al seu qualificat equip de perforadors.

## Actors i personatges

| Actor | Personatge |
| Bruce Willis | Harry S. Stamper |
| Billy Bob Thornton | Dan Truman |
| Ben Affleck | A.J. Frost |
| Liv Tyler | Grace Stamper |
| Will Patton | Charles 'Chick' Chapple |
| Steve Buscemi | Rockhound |
| William Fichtner | William Sharp |
| Owen Wilson | Oscar Choi |
| Michael Clarke Duncan | Jayotis 'Bear' Kurleenbear |
| Jason Isaacs | Dr. Ronald Quincy |
| Keith David | General Kimsey |
| Jessica Steen | Jennifer Watts |
| Chris Ellis | Walter Clark |
| Peter Stormare | Lev Andropov |

## Nominacions

OSCAR 1999
* Millor cançó: I don't want to miss a thing
* Millor so: Kevin O’Connell, G. P.Russell
* Millors efectes sonors: George Watters II
* Millors efectes especials: Richard R. Hoover, Pat Mcclung.

## Banda sonora

Armageddon: The Album (Sony, 23 de juny de 1998):
* I Don't Wanna Miss a Thing (Aerosmith)
* Remember Me (Journey)
* What Kind of Love Are You On (Aerosmith)
* Lagrange (ZZ Top)
* Roll Me Away (Bob Seger)
* When the Rainbow Comes (Shawn Colvin)
* Sweet Emotion (Aerosmith)
* Mister Big Time (Jon Bon Jovi)
* Come Together (Aerosmith)
* Wish I Were You (Patty Smyth)
* Starseed (Our Lady Peace)
* Leaving on a Jet Plane (Chantal Kreviazuk)
* Theme from Armageddon (Trevor Rabin)
* Animal Crackers (Ben Affleck i Liv Tyler amb un piano)

## Referències

* ↑ «Release in 1998 USA». Internet Movie Database.
* ↑ «Hollywood Does the Universe Wrong». Space.com. Arxivat de l'original el 2000-08-18. [Consulta: 6 abril 2009].
* ↑ «Deep Impact» (en anglès). Rotten Tomatoes. [Consulta: 10 gener 2022].
* ↑ «Armageddon» (en anglès). Rotten Tomatoes. [Consulta: 10 gener 2022].
* ↑ «Disaster Movies».